sinarproject/legisdata huggingface dataset:
Pertanyaan 24: PEKERJA ASING
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN CHUA WEI KIAT (N14 RAWANG)
Jawapan oleh: Y.A.B. Dato' Menteri Besar

Y.B. TUAN CHUA WEI KIAT

Berapakah anggaran pekerja warga asing dengan izin dan tanpa di Negeri Selangor?

Bagaimana kerajaan mengatasi masalah pekerja warga asing yang makin bertambah?

Y.A.B. Dato' Menteri Besar

a) Berdasarkan sumber Jabatan Perangkaan Negeri Selangor, bancian penduduk dan perumahan akan dilaksanakan pada Bulan Julai 2020 termasuk pekerja warga asing yang menetap di Malaysia.

b) Kawalan kemasukan warga asing merupakan bidang kuasa kerajaan pusat. Walaubagaimanapun, Kerajaan Negeri Selangor sedia dan sentiasa memberi kerjasama terhadap perkara ini. Terdapat beberapa usaha yang dilaksanakan oleh kerajaan neger melalui PBT terhadap kawalan warga asing. Antaranya

Mempergiatkan operasi bersepadu bersama Jabatan Imigresen untuk memastikan pekerja asing berada dalam sektor perkerjaan yang betul seperti mana yang ditetapkan oleh Kerajaan;

i)

Kerajaan negeri juga meluluskan untuk tidak membenarkan warga negara asing menjalankan aktiviti perniagaan perniagaan kecil / sederhana atau dilesenkan di bawah aktiviti penjaja. semua lesen penjaja dan peniaga kecil termasuk lesen perniagaan di premis milik Jabatan/ Agensi/ PBT di bawah Pentadbiran Kerajaan Negeri Selangor hendaklah dipertimbangkan kepada warganegara Malaysia sahaja. PBT juga meletakkan sekatan pada syarat-syarat lesen penjaja iaitu tidak dibenarkan menggunakan pekerja warga asing tanpa izin. Tindakan tegas akan dikenakan terhadap perniagaan tanpa lesen yang dipelopori oleh warga asing khususnya dan juga premis penjaja yang menyewakan kepada warga asing dan melantik pembantu warga asing.